Linuxcsb.org pò zjinakach
Jesz zreszoné òb lato 2006 rokù Starnë Wspiarcô dlô kaszëbsczegò Linuksa, jaczé bëłë na zôczątkù baro staticzné ë le z pòdstarnama dolmôczów KDE na kaszëbsczi (
kde.linuxcsb.org), òżëłë w kùńcu na jeseń ë mómë jé rozcygniãté ò òglowé témë sparłaczoné z Ôpen Ùdbama. Parłączi sã to z tim, że wnet wszëtczé wiadła co sã tikajã tich témów mòże terô nalezc pòd tą adresą, a nie na starnach kaszubia.com czë ù Michôła (przódë na together.pl). Mómë nôdzejã, że na nen ôrt ùdô sã nama kąsk przëblëżëc wielnotã ë wôrtnotã ôpen-zdrojowëch pòdjimiznów, a dôwając na jednym placu pòmòce dlô Linuksa, w tim kaszëbsczegò, zlëtczi sã jegò ùżëwanié. Piszã ò tim dopiérze terô, bò ë zamkłoscë starnów są ju na tëli “wiôldżé” że mògã ju waji tam bez wstidu òdsélac 😉 .
Témë są pò prôwdze na starnach wszelejaczé, òd grów, przez przezérniczi, wiadła ò internetowich szëkôrzach, pò wëdiwédzã ò kaszëbsczich ùstôwach w Linuksë. Starnë redagùjema z Michôłã blós pò kaszëbskù co je jak narô téż ewelementã.
Rôczimë do czëtnictwa ë sélaniô wajich dopòwiesców ë bôczënków.
yor_Latn szl_Latn szl_Latn pol_Latn ltz_Latn